Úradný vestník L 110 , 26/04/1997 S. 0077 - 0078



Rozhodnutie Komisie z 11. apríla 1997, ktorým sa menia a dopĺňajú rozhodnutia 95/160/ES, 95/161/ES a 95/168/ES týkajúce sa metód mikrobiologického testovania (Text s významom pre EHP) (97/278/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/539/EHS z 15. októbra 1990 o veterinárnych podmienkach, ktorými sa spravuje obchodovanie s hydinou a násadovými vajciami v rámci spoločenstva a ich dovoz z tretích krajín [1], naposledy zmenenú a doplnenú Aktom o pristúpení Rakúska, Fínska a Švédska, najmä na jeho článok 9 písm. a) bod 2 a písm. b) bod 2, so zreteľom na smernicu Rady 92/118/EHS zo 17. decembra 1992 stanovujúca požiadavky na zdravie zvierat a ľudí, riadiace obchod v spoločenstve a dovozy výrobkov do spoločenstva, ktoré nepodliehajú daným požiadavkám stanoveným v špecifických pravidlách spoločenstva uvedených v prílohe A (1) k smernici 89/662/EHS, a vzhľadom na patogény, k smernici 90/425/EHS [2], naposledy zmenenej a doplnenej smernicou 96/90/ES [3], najmä na jej prílohu II, kapitola 2, prvá zarážka, keďže rozhodnutie Komisie 95/160/ES z 21. apríla 1995, ktorým sa stanovujú doplnkové záruky s ohľadom na salmonelu pre zásielky chovnej hydiny a jednodňových kurčiat, ktoré sa majú začleniť do kŕdľov chovnej hydiny alebo do kŕdľov nosnej hydiny, do Fínska a Švédska [4] stanovuje najmä mikrobiologické testovanie pre posudzovanie vzoriek; keďže rozhodnutie Komisie 95/161/ES z 21. apríla 1995, ktorým sa stanovujú doplnkové záruky s ohľadom na salmonelu pre zásielky nosníc do Fínska a Švédska [5] stanovuje najmä mikrobiologické testovanie pre posudzovanie vzoriek; keďže rozhodnutie Komisie 95/168/ES z 8. mája 1995, ktorým sa stanovujú doplnkové záruky s ohľadom na salmonelu pre zásielky určitých druhov vajec určených pre ľudskú konzumáciu do Fínska a Švédska [6] stanovuje najmä mikrobiologické testovanie pre posudzovanie vzoriek; keďže Vedecký veterinárny výbor vo svojej správe z 3. júna 1996 poskytol svoje stanovisko o metódach mikrobiologického testovania, ktoré ponúkajú rovnocenné záruky; keďže je preto vhodné rozhodnutia 95/160/ES, 95/161/ES a 95/168/ES zmeniť a doplniť, aby bolo možné zaviesť použitie mikrobiologickej metódy ponúkajúcej záruky rovnocennej metódy, ktorá je už určená; keďže metódy opísané v tomto rozhodnutí zohľadňujú stanovisko Vedeckého veterinárneho výboru; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 V prílohe I rozhodnutia 95/160/ES sa bod 3 nahrádza takto: "3. Mikrobiologický test pre posudzovanie vzoriek - Vyhľadávanie salmonely vo vzorkách pomocou mikrobiologických testov musí prebiehať podľa štandardnej metódy Medzinárodnej organizácie pre normalizáciu ISO 6579:1993 alebo revidovaných vydaní tohto spôsobu, alebo podľa metódy opísanej Severským výborom pre analýzu potravín (metóda NMKL č. 71, štvrté vydanie, 1991) alebo podľa revidovaných vydaní. - V prípade nezhôd medzi členskými štátmi o výsledkoch analýzy, za referenčnú metódu sa považuje štandardná metóda Medzinárodnej organizácie pre normalizáciu ISO 6579:1993 alebo revidované vydanie tejto metódy." Článok 2 V prílohe I rozhodnutia 95/161/ES sa bod 4 nahrádza takto: "4. Mikrobiologický test pre posudzovanie vzoriek - Vyhľadávanie salmonely vo vzorkách pomocou mikrobiologických testov musí prebiehať podľa štandardnej metódy Medzinárodnej organizácie pre normalizáciu ISO 6579:1993 alebo revidovaných vydaní tohto spôsobu, alebo podľa metódy opísanej Severským výborom pre analýzu potravín (metóda NMKL č. 71, štvrté vydanie, 1991) alebo podľa revidovaných vydaní. - V prípade nezhôd medzi členskými štátmi o výsledkoch analýzy, za referenčnú metódu sa považuje štandardná metóda Medzinárodnej organizácie pre normalizáciu ISO 6579:1993 alebo revidované vydanie tejto metódy." Článok 3 V prílohe I rozhodnutia 95/168/ES sa bod 3 nahrádza takto: "3. Mikrobiologický test pre posudzovanie vzoriek - Vyhľadávanie salmonely vo vzorkách pomocou mikrobiologických testov musí prebiehať podľa štandardnej metódy Medzinárodnej organizácie pre normalizáciu ISO 6579:1993 alebo revidovaných vydaní tohto spôsobu, alebo podľa metódy opísanej Severským výborom pre analýzu potravín (metóda NMKL č. 71, štvrté vydanie, 1991) alebo podľa revidovaných vydaní. - V prípade nezhôd medzi členskými štátmi o výsledkoch analýzy, za referenčnú metódu sa považuje štandardná metóda Medzinárodnej organizácie pre normalizáciu ISO 6579:1993 alebo revidované vydanie tejto metódy." Článok 4 Toto rozhodnutie je adresované členským štátom. V Bruseli 11. apríla 1997 Za Komisiu Franz Fischler člen Komisie [1] Ú. v. ES L 303, 31.10.1990, s. 6. [2] Ú. v. ES L 62, 15.3.1993, s. 49. [3] Ú. v. ES L 13, 16.1.1997, s. 24. [4] Ú. v. ES L 105, 9.5.1995, s. 40. [5] Ú. v. ES L 105, 9.5.1995, s. 44. [6] Ú. v. ES L 109, 16.5.1995, s. 44. --------------------------------------------------